Мәктәпкәчә яшьтәге балалар өчен 

«Туган тел көне бәйрәме» сценариясе.

Максатлар һәм бурычлар: Балаларны, «Туган тел көне» халыкара бәйрәм белән таныштыру. Балаларның туган телнең нәрсә икәнлеге һәм ни өчен аны туган тел дип атаулары турында  белемнәрен арттыру. Балаларда башка милләтләргә һәм аларның телләренә карата кызыксынучанлык уяту, толерантлык хисе тәрбияләү.
Методик алымнар: Туган тел турында шигырьләр hәм мәкальләр уку, эчтәлек буенча әңгәмә.
Алдан үткәрелгән эш: Балалар белән Ватан һәм туган тел турында шигырьләр ятлау.

Җиһазлау: интерактив такта , компьютер.
Чараның барышы:
Алып баручы: Исәнмесез балалар!
Алып баручы: Балалар сез беләсезме бүген нинди бәйрәм икәнен?
Бүген халыкара туган тел көне.
Ведущий: Хәзер сезгә  Аяз туган тел турында шигырь сөйләп үтә.  
 1. Иң изге хисләремне мин

Туган телдә аңлатам.

Шуңа күрә туган телне

Хөрмәтлим мин, яратам.

2. Дөньяда иң - иң матур ил

Ул - минем туган илем.

Дөньяда иң - иң матур тел

Ул - минем туган телем.

Туган тел көненә багышланган презентацияне  карау . (Карау барышында Татарстан гимны  яңгырый)
Алып баручы: Без сезнең белән Казан шәһәрендә яшибез.Бездә күп төрле милләт вәкилләре яши.Аларның һәрберсенең  үз туган теле бар. Безнең шәһәрдә һәм республикабызда без рус, татар, чуаш, мордва, украин, әрмән, грузин һәм башка телләрне ишетә алабыз.  
 Һәр милләтнең үзенең кабатланмас мәдәнияты, тарихы, гореф-гадәтләре
 һәм  әлбәттә үз теле бар.
Алып баручы: Балалар, безнең республикада икенче дәүләт теле булып татар теле тора. Безнең арада да төрле милләт балалары бар. Балалар бакчасында без сезнең белән рус телен генә түгел, татар телен дә өйрәнәбез.
 
Русча да яхшы бел,
Татарча да яхшы бел,
Икесе дә – безнең өчен,
Иң кирәкле яхшы тел.
Алып баручы: 

Без бу бәйрәмне бик мөһим һәм кирәкле дип саныйбыз. Без тел ярдәмендә сөйләшәбез, иҗат итәбез, уйлыйбыз. Тел ярдәмендә халыкның яшәү рәвешенең барлык үзенчәлекләре бирелә. Шуңа күрә үз телең белән горурланырга һәм аны сакларга кирәк.
Әйдәгез, тәрҗемәче уенын уйнап алабыз. Мин сезгә русча сүзләр әйтәм, сез миңа татарчасын (папа, мама, бабушка, девочка, мальчик, дом, собака, кошка).  
Уен: «Тәрҗемәчеләр»
Әйдәгез, балалар татар телендә нинди сүзләр белүегезне искә төшерик әле. Русча бу сүзләр ничек булачак: әти, әни, әби, кыз, малай, йорт, эт, мәче. (балалар җавап бирә)
Алып баручы: Ә хәзер туган тел көненә багышланган шигырьләр тыңлап үтик әле.
1.Татар кызы булам мин

Биергә, җырларга яратам

Әниемә милли ризыклар

Пешерергә булышам

Туган телем – татар телен

Мин бик тә яратам

Татар кызы булуым  белән

Мин бик тә горурланам.
2.- Балам! - диеп туган телдә

Эндәшә миңа әнкәм.

- Әнкәем! - дип, әниемә

Мин туган телдә әйтәм.

3. Туган тел – иң татлы тел,

Туган тел – иң тәмле тел.

Тәмле дип, телең йотма,

Туган телне онытма!

4.  Туган телемдә сөйләшеп

Яшим мин туган илдә.

“Туган ил”дигән сүзне дә

Әйтәм мин туган тел.
Алып баручы: Әйдәгез балалар татар халкының милли уены “Түбәтәй” уенын уйнап алабыз..
Алып баручы:  Хәзер Нәҗибә Мәдьярованың «Татар теле» шигырен 
тыңлап  үтик  әле.
Татар теле-минем туган телем,

Сойләшуе рэхэт ул телдэ.

Шул тел белэн көйлим.

Шул тел белэн сөйлим

Милләттәшем булган һәркемгә.

Дөньялар кин, анда илләр бик куп.

Туган илем минем бер генә.

Туган илемдә дә телләр бик куп,

Туган телем минем бер генә.
Алып баручы: бала дөньяга килүгә үк туган телне ишетә. Әнисе туган телдә бишек җырлары җырлый, әбисе әкиятләр сөйли. Һәр телнең үз мәкальләре һәм әйтемнәре бар:

Җиде кат үлчә, бер кат кис. / Семь раз отмерь, один раз отрежь.

Сүз-чыпчык түгел: авыздан чыкса тотып булмый. /

Слово – не воробей: вылетит – не поймаешь.
Кем эшлми – шул ашамый. - Кто не работает, тот не ест.

Картлык – шатлык түгел. - Старость не радость.

Күз курка – кул эшли. - Глаза страшатся, а руки делают.

Китап – белеем чишмәсе. - Книги не говорят, а правду сказывают.

Тамчы тама-тама таш тишә. - Капля долбит камень.

Алып баручы: Балалар, әйдәгез , 4 төркемгә йөрүче Рамай башкаруында  Фирүзә Хафизованың “Мин бит татар малае” дип исемләнгән шигырен  тыңлап үтик:
Мин бит татар малае. Фирюза Хафизова

Дөньяга аваз салдым

Мин татар гаиләсендә.

Әти-әни өйрәтте

Татарча сойләшергә.

Мин бит- татар малае

Татарстан- илем минем.

Мин бит- татар малае

Саф ислам динем минем.

Компьютерны беләм мин

Интернетны өйрәнәм

Сабантуйда сынатмыйм-

Көрәшергә өйрәнәм.

Мин- ялкау малай тугел

Иртүк таннан торам мин.

Әтием белэн бергә

Гаетлэргә барам мин.

Сүз бирәмен үземә

Миллэтемне якларга.

Беркемнэн дэ курыкмый

Туган илне сакларга!

Алып баручы: чыннан да, барлык телләр дә матур һәм аһәнле яңгырый. Туган телегезне яратыгыз, аны саклагыз һәм  аның белән горурланыгыз!

Туган тел җырын җырлау.

 Алып баручы: балалар төрле милләт вәкилләре белән дус һәм тату яшәгез! 
 Бәхетле һәм сәламәт булыгыз.
- Безнең бәйрәмебез тәмам. Сау булыгыз, киләсе очрашуларга кадәр. 

